Ντ' Άντζελο Ντινέρο

Ο Ελάιτζαν Σάμουελ Μπερκ (γεν. 24 Μαΐου 1978) είναι Αμερικάνος επαγγελματίας παλαιστής, γνωστός ως "Ντ' Άντζελο Ντινέρο" και με το αληθινό του όνομα. Έγινε αναγνωρίσιμος αρχικά μέσω της εταιρείας πάλης WWE και αργότερα μέσω της εταιρείας TNA Wrestling.

 Ο Μπερκ άρχισε την ενασχόληση του με την επαγγελματική πάλη το 2003. Την επόμενη χρονιά μεταγράφηκε στο WWE και στάλθηκε στο εκπαιδευτήριο FCW. Εκεί έμεινε για αρκετούς μήνες, πιο συγκεκριμένα μέχρι τον Ιούλιο του 2006. Στις 28 Ιουλίου 2006, έκανε το τηλεοπτικό του ντεμπούτο, ως ένας μαχητής μεικτών πολεμικών τεχνών και συμμάχησε με τον Σιλβέστερ Τέρκεϊ. Οι δυο τους σταμάτησαν να παλεύουν μαζί τον Ιανουάριο του 2007, λόγω της απόλυσης του Τέρκεϊ. Στη συνέχεια, ο Μπερκ αγωνιζόταν μόνος και μεταπήδησε σε ένα απο τα -τότε- τρία σόου του WWE, το ECW. Σε ένα σκετς ο ιδιοκτήτης της εταιρίας, Βινς Μακμάν χαρακτήρισε τον Μπερκ ως το μέλλον του ECW, κάτι που δεν άρεσε στους βετεράνους του σόου, Τόμι Ντρίμερ, Ρομπ Βαν Νταμ Σάντμαν και Σαμπού. Οι παλαιστές αυτοί επιτέθηκαν στον Μπερκ και άρχισαν μια αντιπαλότητα. Ο Μπερκ έγινε ηγέτης της New Breed, μιας ομάδας με νέους παλαιστές. Οι δύο ομάδες ήρθαν αντιμέτωπες στην WrestleMania 27, όπου νίκησαν οι βετεράνοι του ECW. Ο Μπερκ και η ομάδα του συμμάχησαν με τον Σι Εμ Πανκ, όμως ο τελευταίος τους πρόδωσε και άρχισε κόντρα μαζί τους. Η New Breed διαλύθηκε μετά απο ήττες απο τον Σι Εμ Πανκ και τους βετεράνους του ECW. Αργότερα την ίδια χρονιά, ο Μπερκ άρχισε να ενδιαφέρεται για το Πρωτάθλημα ECW και στο Unforgiven το διεκδίκησε κόντρα στον πρωταθλητή Σι Εμ Πανκ, χωρίς επιτυχία. Ο Μπερκ συνέχισε να εμφανίζεται μέχρι και τους πρώτους μήνες του 2008 και μετά η καριέρα του πήρε τη κατιούσα. Το WWE τον αποδέσμευσε στις 10 Νοεμβρίου 2008. Στις 16 Αυγούστου 2009, ο Μπερκ έκανε το ντεμπούτο του στο Total Nonstop Action Wrestling ως ο Ντ' Άντζελο Ντινέρο. Σύντομα, άρχισε κόντρα με τον Σούασαϊντ. Στις 12 Νοεμβρίου συμμάχησε με τους Ματ Μόργκαν και Χερνάντεζ και ήρθαν σε αντιπαράθεση με τους Μπράδερ Ντίβον, Μπράδερ Ρέι και Ράινο. Στις 15 Νοεμβρίου η πρόεδρος Ντίξι Κάρτερ ανακοίνωσε μέσω Twitter, πως το συμβόλαιο του Ντινέρο ανανεώθηκε. Οι Ντινέρο με τους Μόργκαν και Χερνάντεζ έχασαν δύο φορές απο τους Ντίβον, Ρέι και Ράινο, αλλά τους νίκησαν στο τέλος του χρόνου. Στις 4 Ιανουαρίου 2010 σε τρίωρο επεισόδιο, ο Ντινέρο πήρε μια σημαντική νίκη ενάντια στον Ντέζμοντ Γουλφ. Μετά, συμμετείχε σε σεναριακές ιστορίες μαζί με κορυφαίους παλαιστές του TNA, όπως Χαλκ Χόγκαν, Έρικ Μπίσοφ, Στινγκ και Έι Τζέι Στάιλς. Το 2011 έγινε σύμμαχος με έναν έμπειρο παλαιστή, τον Ντίβον. Μαζί προσπάθησαν να γίνουν οι ομαδικοί πρωταθλητές της εταιρείας, όμως δεν τα κατάφεραν και στο τέλος έγιναν εχθροί. Έπειτα, η παρουσία του Ντινέρο άρχισε να περιορίζεται και τον Ιανουάριο του 2013 αποδεσμεύτηκε απο το TNA. Elijah Burke Elijah Express Elijah Experience (Forward Russian legsweep) - 2006 Scissored armbar - 2006 STO - 2006D'Angelo Dinero DDE – D'Angelo Dinero Express Double knee facebreaker - 2010 4-Up Flying forearm smash Leapfrog body guillotine (WWE / Independent circuit) / Coronation (TNA) Outer Limitz Elbow Pimp Slap (Backhand slap to the opponent's face) (TNA) Release / Rolling German suplex Sitout spinebuster Τον Μάιο του 2011, ο Μπερκ ανακοίνωσε πως αποφοίτησε και πήρε πτυχίο στη ποινική δικαιοσύνη. https://web.archive.org/web/20111129015535/http://www.onlineworldofwrestling.com/profiles/e/elijah-burke.html.